Mia Farrowová

Životopis

Mia Farrow sa narodila 9. februára 1945 v Kalifornií, do rodiny režiséra Johna Farrowa a herečky Maureen O'Sullivan. Navštevovala cirkevné školy v Madride, Londýne či Los Angeles, pretože zo začiatku túžila vstúpiť do kláštora. Má ešte siedmich súrodencov, z toho jedného nevlastného.  V deviatich rokoch si prešla detskou obrnou, z ktorej sa našťastie vyliečila bez následkov.

Kariéra

Jej filmová kariéra začala najskôr menšími rolami. Do širšieho podvedomia divákov sa však zapísala filmovou drámou (natočené podľa knižnej predlohy) Rosemariyno dieťa, z roku 1968, ktorý režíroval Roman Polanski. Film hovorí o tehotnej Rosemary, ktorá je presvedčená, že podľahla spiknutiu čarodejov. Za film bola nominovaná na  ocenenie Zlatý glóbus. 
Miina kariéra začala "stúpať". Objavovala sa v rôznych filmoch, ako príklad vo filme John a Mary spolu s jej hereckým kolegom Dustinom Hoffmanom. V roku 1974 sa objavila spolu s Robertom Redfordom vo filme Veľký Gatsby (tiež podľa knižnej predlohy), kde sa predstavila ako nešťastne zaľúbená Daisy Buchananová. 
V roku 1978, sa objavila vo filmoch ako Svadba či Smrť na Níle.
Jej herecká kariéra, bola dosť ovplyvnená aj kvôli jej vzťahu s režisérom Woodym Allenom, pretože sa objavila vo veľa jeho filmoch, ako príklad Sex noci svätojánskej či Purpurová ruža z Káhiry.  Tiež sa dá povedať, že tieto filmy patria k jej najvydarenejším a že jej dodali najväčšiu slávu. 
V roku 1990 sa predstavila ako zatrpknutá katolíčka Alice v rovnomennom filme, za ktorý tiež bola nominovaná na Zlatý glóbus, v roku 1992 stvárnila zase klamanú manželku Judy vo filme Manželia a manželky. Na konci 90.-tych rokov sa objavila v komédií Súkromné neresti ako televízna redaktorka, či v dráme Nikdy na mňa nezabudnite, ktorý hovorí o úspešnej advokátke, ktorá trpí alzheimerovou chorobou. Za svoj herecký výkon získala ocenenie Zlatý glóbus.
V roku 2006 sa objavila v remake filmu Prichádza Satan! (1976), s názvom Satan prichádza, v ktorom sa objavili herci ako Julia Stiles či Liev Schreiber. Film sa natáčal príklad v Česku, na zámku Lednice, či hrade Zbiroh. V rovnakom roku sa tiež objavila v troch častiach filmu o Ríši Minimojov. V roku 2011 sa objavila vo filme Čierny kôň a odvtedy si dala hereckú pauzu.

Divadlo

Tiež sa považuje za vynikajúcu divadelnú herečku. V sedemdesiatych rokoch dostala ponuku v Londýne, kde sa stala prvou americkou herečkou v slávnej Royal Shakespeare Company.

Osobný život

Bola dvakrát vydatá. Jej prvým manželom bol spevák Frank Sinatra, s ktorým sa rozviedla v roku 1968 (boli spolu od roku 1966). Druhým manželom bol klavirista a skladateľ André Previn, za ktorého bola vydatá deväť rokov. Manželstvo sa skončilo v roku 1979. Tretíkrát sa však nevydala, a jej tretím partnerom bol režisér Woody Allen, s ktorým sa rozišla v roku 1992, kvôli tomu, že sa zahľadel do jednej z jej adoptovaných dcér - konkrétne Soon-Yi Previn, ktorá má korene z Južnej Kórei, tú si nakoniec roku 1997 aj vzal za manželku. Vychováva celkovo štrnásť detí, z toho štyri biologické a desať adoptovaných (tri adoptované zomreli). Koncom 60. rokov 20.storočia sa nechala ovplyvniť hnutím hippies, tiež odišla do Indie, aby lepšie pochopila spôsob života. Je patrónkou organizácie UNICEF. V roku 1995 sa zúčastnila MFF v Karlových Varoch, tiež navštívila aj Prahu a stretla sa aj s Václavom Havlom. O jej živote vznikol film Príbeh Mii Farrow.